JohanHeinsen/ENO huggingface dataset:
Nyeste Skilderie af Kiøbenhavn, 1809-08-26
Jndenlandske Efterretninger. Skrivelse fra det Holsteenske af 21 Augusti 1809. Den bedste Efterretning, som jeg i Dag har at meddele Dem, er, at Rughøsten allevegne er tilendebragt her i Landet, og at den er udfaldet saa god og saa overflødig som vi kunde ønske os den. Al den øvrige Sæd staaer ligeledes fortræfseligt, og vi vente snart at see vort sikkre Haab om en rig Høst stadfæstet. Træfrugter gives ogsaa i Aar i stor Mængde paa de fleste Steder. Udentvivl vil Virkningen af dette Aars Frugtbarhed, spores i lave Priser paa de fleste Fornødenhedsartikler. Besynderligt er det ellers, at Colonial varene, som siges at blive stedse dyrere i de Danske Provindser, i den senere Tid snarere falde end stige i Prisen her i Landet. - Den forhen omtalte Sundhedsbrønd i Bramsted har endnu megen Søgning. Fra alle Kanter strømme Gjæster derhen, og deres Antal skal undertiden beløbe sig til henimod 400. Efter Sigende sendes Vandet ofte til Lübek og andre Steder i Nærheden. Alle ere enige i at rose dets Virkninger; man fortæller endog at en Person, som leed af Gigt, lod hente noget af det Sand, som findes tæt ved Kilden, og blev fuldkommen helbredet, ved at lægge det om sine forhen ganske contracte Lemmer. Pastor Johannsen i Hannewitt, i Provstiet Flensborg, er nylig afgaaet ved Døden i en Alder af henved 80 Aar. J meer end et halvt Aarhundrede havde han beklædt geistlige Embeder. For hans Medbrødre aabner hans Død Adgangen til et af de meest indbringende Kald i Flensborg Amt. - Da Kirkegaarden i Tønder ifjor blev temmelig opfyldt med Liig formedelst den Blodgang, som grasserede i Byen og Naboegnene, saa anlægges nu et nyt Begravelsested uden for Byen, hvor sandsynligviis de fleste af dens Jndbyggere i Tiden ville lade sig begrave, de faa undtagne, som maaskee endnu beherskes af Fordomme. Sundhedstilstanden heri Landet er iøvrigt meget god. Til pludselige Dødsfald, som ifjor saa ofte indtraf, høres aldeles intet i Aar.
Nyeste Skilderie af Kiøbenhavn, 1809-08-26
Slavernes Antal paa Kronborg er i denne Tid bleven forøget med en Daglønner fra Gottorf Amt ved Navn Petersen, som har gjort sig skyldig i adskillige grove Tyverier og en værgeløs Kones voldsomme Behandling. Han er af vedkommende Criminalret bleven dømt til Fæstningsarbeide paa Livstid, som han skal udholde paa Kronborg, og det har behaget H. Kgl. M. at stadfæste denne Dom.
Nyeste Skilderie af Kiøbenhavn, 1809-08-26
J Kjøbenhavn har Frugt til Syltning sjelden været saa godt Kjøb som i Sommer. Det har endog været vanskeligt for mange at blive af med den Mængde Ribs, Aaret har været saa frugtbart paa. Aarsagen dertil er Sukkerets overdrevne Dyrhed, som gjør det for mange umueligt at sylte. Endeel betjener sig nu istedet for Sukker af Honning og afklaret Sirup.
Nyeste Skilderie af Kiøbenhavn, 1809-08-26
Kjøbenhavn, d. 25 Augusti. Den commanderende General over den norske Armees 1ste Division, Hs. Høifyrstl. Durchlauchtighed General Prinds Frederik Landgreve til Hessen, som afreiste herfra den 8de dennes, ankom den 13de om Eftermiddagen til Fladstrand, embarquerede sig den 14de om Eftermiddagen Kl. 2, og ankom lykkelig og vel til Norge den 16de dennes, Hs. Høifyrstl. Durchlauchtighed landede ved Tronvigen, og begav sig strax til Christiania, for at overtage det ham naadigst anbetroede Commando.
Nyeste Skilderie af Kiøbenhavn, 1809-08-26
Ved Reskript af 9 Juni d. A., til Amtmanden over Præstøe Amt, er der fastsat, at Birke tinget, som for det samlede Vordingborg Rytterdistricts Birk hidtil har været holdet i Ugledie, skal herefter, for det nordre District, holdes om Torsdagen i Præstøe, og for det søndre District, om Onsdagen i Vordingborg.
Nyeste Skilderie af Kiøbenhavn, 1809-08-26
Ved allernaadigst Reskript af 11 Augusti d. A. er den under 9 Oct. 1807 for Danmark anordnede Overeriminalet i Odensee ophævet saaledes, at ingen nye Sager herefter til Samme maae indstævnes, men Retten ophører, saasnart de Sager ere paakiendte, som dertil ere indstævnede.
Nyeste Skilderie af Kiøbenhavn, 1809-08-26
Efterat Cancelliet har foredraget Hs. Maj. Resultaterne af de optagne Forhører i Sagen mod den for udgivne Skrifter og Almuen bibragte fangtiske Grundsætninger m. m. arresterede Hans Nielsen Houge, har det behaget Allerhøistsamme allernaadigst at befale, at bemeldte Houge, for hans Forhold, skal tiltales for en Commission, bestaaende af Assessor i Aggershuus Stifts Overret, Justitsraad P. Collet, og Raadmand i Christiania, C. Jngstadt.
Nyeste Skilderie af Kiøbenhavn, 1809-08-26
Commissionen for Oldsagerne har end videre modtaget følgende: Fra Hr. Røttger Colsmann en stor og skjøn Hellebard, et stort Spyd, et dito af usædvanlig Dannelse, en stor Partisan, en mindre dito, et stort Kastespyd, 2 Kaarder med udarbeidede Haandgrebe, en Stigbøile, en antik Laas, 6 Vaabenskildter, 2 Par meget svære Bidselstænger, en Pistolpibe, er slangeformigt Spyd, en Jern Stridshammer, 3 Overdele af Hjelme, et antik Trækar, et Bind med 35 antikke Kobbere, et dito med 10 dito, et Bind med 6 gamle Documenter, efter Opgivende fra Aarene 1191, 1306, 1309, 1491, 1518 og 1656 *), et dito med 4 gamle førstelige Breve fra Aaret 1626, et fra 162, og et fra 1636. - Ligeledes fra Hr. Capit. v. Wagtman i Storehedinge en Stridsoxe af Steen, en stor Steenkniv, 2 mindre dito, krumme, og et Stykke Bernsteen, fundet i samme Høi som Steenknivene. Fra Hr. Provst Schade i Nyekjøbing paa Morsøe en vel conserveret Urne, en Kobbernaal og en Steenhammer. - Fra Hr. Kammerherre og Cancellie=Deputeret Bülow en stor og skjøn Steenkniv, en dito mindre, en Steenøre og en sleben Steenkile, fundne i en Høi ved Østermarke Bye paa Møen. 2) Disse Documenter ere ei endnu af Commissionen giennemgaaede.
Nyeste Skilderie af Kiøbenhavn, 1809-08-26
Kjøbenhavn, den 25 Augusti. Cours af Danske Banco=Sedler imod Species 316 3/4 PC., som udgjør for 1 Rdlr. Species 3 Rdlr. 16 tz. Dansk Cour.
Nyeste Skilderie af Kiøbenhavn, 1809-08-26
Udenlandske Efterretninger. Fra Krigsskuepladsen i Holland haves nu den Efterretning, at Viissingen, efter at det er blevet ødelagt ved et Bombardemeent, har overgivet sig til Engellænderne. Den 15de Aug. rasede Branden, i denne ulykkelige Stad paa det heftigste og Raadhuset og Kirken stode i Luer. Saaledes er den vigtigste Stad paa Øen Walcheren nu i Engellændernes Hænder. - Den Hollandske Flaade, under Admiral Ruysch's Commando, bestaaende af flere end 100 Canonchalouper og andre Fartøier, er seilet fra Maas ind i Schelde, og har forenet sig med den Franske Vlissinger Flaade. Da ogsaa den Engelske Flaade siden d. 10de er kommen op af Schelde, saa har man dagligen havt Søtræfninger i disse Vande. Resultatet deraf skal have været Fortet BatsTilbagerobring.
Nyeste Skilderie af Kiøbenhavn, 1809-08-26
Prindsen af Ponte Corvo er ankommen til Antwerpen. Han paatager sig Commandoen over den forenede Armee. Han har strax begivet sig til Kongens Hovedqvarteer i Kappele. De Hollandske Tropper, der staae ved Bergen og 3dom, commanderes af Marchal Dumonceau, der skal understøtte Prindsen af Ponte Corvos Operationer.
Nyeste Skilderie af Kiøbenhavn, 1809-08-26
General Travers Division forsvarer Helder indtil General Gratiens Ankomst. Til Schelde ankomme saa mange Franske Tropper, at de Holland skee kunne undværes i denne Egn. Jgjennem Antwerpen drage mange Tropper, som senest kom fra Gent.
Nyeste Skilderie af Kiøbenhavn, 1809-08-26
Endelig meddeles nu ogsaa fra London Efterretninger angaaende Expeditionen paa Holland. Brigade General Browne er bleven saaret, formodentlig ved Landgangen. Ved et Udfald, som Garnisonen i Vissingen gjorde den 7de om Aftenen, var Engellændernes Tab 9 saarede Officierer, 20 døde og 126 saarede Soldater. J Deal og Ramsgare indrettes Hospitaler for 1500 Mand Syg og Saarede.
Nyeste Skilderie af Kiøbenhavn, 1809-08-26
Ogsaa fra Spanien meddele de Engelske Tidender nu Efterretninger om de forefaldne Fægtninger. De foregive, at A. Wellesley foreslog den Spanske General Cuesta d. 23 f. M. at angribe Fienden, men at denne ikke vilde lade sig formaae dertil, fordi det var Søndag, og at Fienden derved vandt Tid til roligen at fortsætte sin Mar til Ollala. – De Franskes Magt i la ManchEstremadura a. regne de for 70 til 80,000 Mand.
Nyeste Skilderie af Kiøbenhavn, 1809-08-26
General Blake organiserer atter sin Armee og har afsat over 60 Officierer.
Nyeste Skilderie af Kiøbenhavn, 1809-08-26
Fra Østerrige lyde Efterretningerne endnu meget tvetydige. J Wien selv er man endnu bestandig i Uvished om og hvor Fredsunderhandlingerne ere i Gang. Den Franske Minister Cham paany og Marchal du Palais Duroe, som ere de til Fredsunderhandlingerne bestemte Personer, ere endnu bestandig i Wien, og man troer, at Underhandlingerne ville skee ved Courerer. Men uagtet man i denne Keiserstad endnu ikke veed om og hvor Freden underhandles, saa vil man dog allerede have bragt i Erfaring, at een af de Betingelser, Frankrige har foreslaaet, er Bøhmens Afstaaelse til den Østerrigske Keisers Broder, Storhertugen af Warburg, og at dette Land altsaa i Fremtiden skal høre til Rhinforbundet. – J en Bekjendtgjørelse, som Erkehertug Carl har udstedt, da han nedlagde Commandoen, hedder det: at meget vigtige Aarsager have bevæget ham til at bede Keiseren at fritage ham for Commandoen. - Vaabenstilstanden imellem Frankrige og Østerrige, som egentlig var udløben d. 12 Aug., er bleven fornyet paa fire Uger. De store Tilrustninger og Forberedelser til Krigens Fortsættelse, som siden Vaabenstilstanden havde ophørt, fortsættes siden d. I d. M. med dobbelt Jver, og opvække adskillige Formodninger. - Keiser Napoleon lader ved Wien og i Nabolavet paa den venstre Donaubredde anlægge Broskandser, og alle Corpser af hans Armee befinde sig i en saadan Tilstand, at de hver Time ere slagfærdige Østerrigerne derimod hverve meget stærkt i de af Fienden endnu ikke besatte Provindser. Gener. Belle garde er af Keiseren bleven udnævnt til General Qvarteermester for Generalstaben, leder alle Krigsoperationerne og har allerede i adskillige Uger været i Keiserens Hovedqvarteer i Comorn. Erkehertug Ferdinand staaer med sit Corps i Bøhmen og Mähren. - Jndtil videre har FeldtmarchalLieuten. Hiller faaet Commandoen over Armeen i Ungern. Erkehertug Carl har faaet Tilladelse at begive sig til sin Broder Hertug Albert.
Nyeste Skilderie af Kiøbenhavn, 1809-08-26
Alle de, der endnu ikke have indleveret deres Bidrag til det tvungne Laan, ere atter blevne opfordrede til at indgive samme, under Trusel af Excention. Ogsaa de, der have Guld-og Sølvmynter liggende, ere blevne tilholdte at aflevere dem til det for Nedre=Østerrige aabnede tvungne Laan, Stænderne i Nedre-Østerrige svare deraf 6 PC. i Rente og give Laaneren Tratter paa 6, 12, 18 og 14 Maaneder.
Nyeste Skilderie af Kiøbenhavn, 1809-08-26
Tyrolerne ere endnu ikke ganske vendte tilbage til Rolighed. Endeel af denne ulykkelige Nation fremturer endnu bestandig i sin Forblindelse.
Nyeste Skilderie af Kiøbenhavn, 1809-08-26
Medens Rusland, efter Brailoms Erobring, er sysselsat med den vigtige Fæstning Jsmails Beleiring, og saaledes forstytter Krigsskuepladsen, til fjerne Egne, synes det nu for Alvor at ville skienke Sverrig den Fred, det saa høilig trænger til. En fra Petersborg til Riga ankommen Estafette har bragt den Efterretning, at Freden med Sverrig er nær, og at en Hovedbetingelse for denne Fredsslutning er Engellændernes Udelukkelse af alle Svenske Havne. - Den forrige Russiske Minister ved det Svenske Hof, Hr. v. Alopæus, er reist til Frederiksham, hvor Freden skal underhandles, og den Svenske Ambassadeur v. Stedingk er reist ham i Møde. - Ogsaa synes det som Sverrig nærmer sig noget Dannemark, og vilman vide, at den Svenske Regjering har tilladt Svenske Skibe, at bringe Bygningsmaterialier &c. til Norge og de Danske Øer og hjembringe igjen Norske og Danske Producter. - Den ny Konge af Sverrig har under d. 3die d. M. udstedt et Forslag til Rigstænderne angaaende en vis Sum Bestemmelse til Underhold for Kong Gustav Adolf, hans Dronning og Livsarvinger. Han siger deri, at den Tidspunct synes at nærme sig, hvor denne Familie tør forlade Sverrigs Grændser. Men førend der kan fattes nogen Beslutning angaaende Kongens Reise til et udenlandsk Sted, maa Rigsstænderne bestemme dennes Underhold.
Nyeste Skilderie af Kiøbenhavn, 1809-08-26
Hertugen af Oels er med den største Deel af sine Tropper, af hvilke kun to Skibe ere blevne afskaarne og tagne, ankommen til Helgoland, hvor han skal være traadt i Engelsk Tieneste som General Lieutenant.
Nyeste Skilderie af Kiøbenhavn, 1809-08-26
Admiral Gambier er bleven frikiendt af den Krigsret, der var sat over ham.
Nyeste Skilderie af Kiøbenhavn, 1809-08-26
Præsidenten for de nordamericanske Stater, har udnævnt Jones O. Adams til Gesandt ved Hoffet i Petersborg.
Nyeste Skilderie af Kiøbenhavn, 1809-08-26
Under de Engelske Krigskibes Fraværelse blive de Franske Capere saa dristige, at de borttage Coffardieskibe, der ligge for Anker paa Dovers Rhed. En Engelsk Journalist opkaster i den Anledning det Spørgsmaal, om Expeditionen saa ganske har gjort Engelland lens for Forsvarsmidler og Skibe, eller om til Kysternes Beskyttelse ikke en eneste Cutter er bleven tilbage.
Nyeste Skilderie af Kiøbenhavn, 1809-08-26
Directeuren for Museum Napoleon, Hr. Denon, har af Keiser Napoleon faaet befaling at lade udarbeide af Frankriges bedste Konstnere 12 Malerier, forestillende Hovedbegivenhederne i nærværende Felttog. Følgende ere de opgivne Æmner. 1) Keiseren holder en Tale til Bayrerne førend Slaget ved Abendsberg. 2) Regensburgs Jndtagelse. 3) Prospect af Øen Napoleon i det Øieblik Keiseren kommer der tilbage, efter Slaget ved Esling. 4) Anden Prospect af Øen i det Øieblik hvor H.M. omfavner den i Nærheden af Slaget saarede Marchal Lannes. 5) Slaget ved Wagram. 6) Angrebet paa Broen ved Landshut. 7) Angrebet paa Broen ved Regensburg, 9) Angrebet paa Broen ved Ebersdorf. 9) Wiens Bombardement. 10) Prospect af Haugen ved Schønbruun. 11) Prospect af Ebersdorf og Donaubroerne. 12) Keiserens Bivouge paa Valpladsen ved Wagram Natten fra 6te til 6 Julii. Der skal ogsaa forfærdiges en Deel Marmorbuster ved de dueligste Franske Billedhuggere, hvoriblandt Marchal Lannes's Brystbillede. Den ny Svenske Rigsconstitution (fortsat). Kongen har benaadigelsesret, men dog hører han desangaaende først Høiesterets Mening og beslutter i Statsraadet. - Kongen udnævner en Justits kantsler, der paa Kongens Vegne enten selv eller ved de under ham staaende Fiskaler vaager over Lovenes Haandhævelse og paataler deres Overtrædelse eller Forsømmelse. - Kongen har Ret til i Statsraadet at udnævne indfødte Svenske til alle Embeder, der ere af den Natur, at Kongen uddeler Fuldmagt dertil. Kongen er det imidlertid uformeent, at ansætte til Krigstjenesten (men ikke til Fæstnings-Commandanter) duelige Udlændinge, Jøvrigt bestemme der personlige Fortjenester allene i. - Begge Statsministere, Medlemmerne af Statsraadet og Justitsraadet maa ikke beklæde andre Embeder end deres Titel bestemme. De første besidde den høieste Rigsværdighed, de andre rangere med Generaler og de sidste med Generallieutenanter. - Hvo som ikke har saakaldte af Kongen allene afhængige Fortroligheds=Poster, som alle høiere og lavere Dommere og de almindelige Embedsmænd, kunne heller ikke uden Undersøgelse afsættes af Kongen, eller mod deres Villie ansættes til andre Embeder, end de, som de beklæde. Kongen har Ret til at ophøie den, der har gjort sig fortjent dertil, i Greve, Friherre og Adelstand, men denne Værdighed arves kun udelukkende af den ældste Søn og saaledes siden fra Led til Led. Fortsættes).
Nyeste Skilderie af Kiøbenhavn, 1809-08-26
Archangel, den 9 Julii gl. St. Siden 25 Junii gl. St., har ingen synderlig Forandring i Priserne paa vore Producter funden Sted. Siden den Tid er der ogsaa skeet kun faa Jndkjøb.
Nyeste Skilderie af Kiøbenhavn, 1809-08-26
Vexelcoursen noteres, som følger: Hamborg 3 Maaneder fra Dato 16 1/4 s. Banco, Amsterdam 75 Dage fra Dato 17 1/2 Styv. Holl. Cour.
Nyeste Skilderie af Kiøbenhavn, 1809-08-26
Afsagte Domme i Priisretten for Aalborg Stift.
Nyeste Skilderie af Kiøbenhavn, 1809-08-26
No. 77. Sagen, Kaperfører Anders Andresen af Kjøbenhavn contra Skipper Frederick Gudmandsen, paadømt d. 18 Augusti d. A.:
Nyeste Skilderie af Kiøbenhavn, 1809-08-26
Det af Kaperfører Anders Andresen af Kjøbenhavn til Aalborg indbragte Galeaseskib Neptunus af Malmøe, med dets Tilbehør og indehavende Kornladning, tilkiendes herved Opbringeren som god Prise.
Nyeste Skilderie af Kiøbenhavn, 1809-08-26
No. 78. Sagen, Kaperfører Anders Andresen af Kjøbenhavn contra Skipper Johan Wilhelm von der Ost, paadømt d. 18 Augusti d. A.:
Nyeste Skilderie af Kiøbenhavn, 1809-08-26
Det af Kaperfører Anders Andresen af Kjøbenhavn til Aalborg indbragte Galeaseskib Frue Laurette af Helsingborg, med dets Tilbehør og indehavende Trælast, tilkiendes bemeldte Kaperfører som god Priise. Sang i et norskt Gilde, den 28de Januarii 1809. End ruger Skyen sort i Nord Og spaaer om Slag, Dog samles vi om breden Bord Men Nordmænd, troe i Drik og Ord, J Gildelaug seer selve Thor Med Velbehag. Fra gammel Tid han veed, hvor lek De ille kan fra Bægeret J Slag. Ja, Brødre, om Kamplynet slog J dette Lav Hver af os først sit Bæger tog, Drak Konning Fredriks Skaal, og brog J Heltekamp, og Fienden slog Paa Land og Hav. Prøv, blege Voldsmand, har du Lyst, Vi rede dig i blodig DystEn Grav. Kun Mænd med saadant Sindelag Kan sjunge trøst, Og selv paa denne Jubeldag, Saa glade ved retfærdig Sag, Sig tænke Feidens Tordenbragt. Med roligt Bryst. At sjunge om Dankonningen, At slaae og døe for ham som Mænd, Er Lyst. Stortalenhed er ei vor Skik Hurra, HurralLæs, hvo der vil, i vores Blik! Spørg det, om ei vi glade gik J Jld og Vand for Frederik, Det svarer paa Hurra for Fahne og for Flag! Hurra for Kongens Fødselsdag! Hurral. Sagen.
Nyeste Skilderie af Kiøbenhavn, 1809-08-26
Fortsættelse af indkomne Gaver til Understøttelse for Danske og Norske Søemænd i Engelsk Fangenskab. (See No. 78, 80, 82, 83, 86, 88 og 89.) Fra Hr. Grosserer Collstrop & Comp. 200 Rdlr.
Nyeste Skilderie af Kiøbenhavn, 1809-08-29
Nyeste Skilderie af Kjøbenhavn. mas Kastaaer Sjette Aargang. No. 93. Udgivet og forlagt af J. Werfel, trykt i Kjøbenhavn, hos P. H. Höeckes Enke. Tirsdagen den 29 Augusti. 1809.
Nyeste Skilderie af Kiøbenhavn, 1809-08-29
Ved denne Leilighed kan jeg ikke tilbageholde det Ønske, som det kraftigste Antidet, jeg i nærværende Øieblik vidste for vor Skueplads, at en Mand med den afdøde af Skuepladsen saa høifortiente P. Rosenstand Goiskes Diærvhed, og Jver for den sande Nationalsmag, og det sande Nationalskuevil, vilde træde i hans Fodspor, og give os en ny, efter Tidernes Tarv læmpet dramatisk Journal der fulgte hvert Skridt saavel af Digterens som Skuespillerens Konst, det være nu Fremskridt eller Krebsgang, og da i øvrigt til Rettesnor tog sig disse Lessings Ord: "Mild og venlig mod Begynderen, med Beundring tvivlende, med Tvivl beundrende mod Mesteren, afskrækkende og bestemt mod Stymperen, haanlig mod Praleren, og saa bitter som mulig mod Cabalmageren." Men – vil man maaskee ikke uden Føie indvende – er det at vente, at nogen efter de senere Erfaringer vil paatage sig dette mislige Arbeide, hvor han havde at befrygte at blive bestedt med de Argumenter "Hvoraf ei nogen kan betiene sig igien, Hvem Skjæbnen kun gav Smag, Forstand og Blæk og Pen 24. og skulde det da ikke være at haabe, at den drametiske Critik vilde blive forundet samme Anonymitet, som den litterariske nys har været saa lykkelig at erholde, og blandt hvis veldædige Frugter man maaskee ikke uden Føie kan regne den Recension, som har givet Anledning til Ovenstaaende, Skulde imidlertid en saadan fuldstændig dramatisk Journal være for dristigt et Ønske, gid da i det mindste vore bedre og meest yndede Tidskrifter flittigen ville – som det eengang kaldtes see ind til vor Skueplads, flittigen gjøre den til Gienstand for deres Betragtninger og Anmærkninger, saaledes f. Ex. som i Deres Blade i Anledning af Sørgespillet Palnatoke er skeet. Saa aldeles uenig jeg end i Alt, saavel Digte, som Skuespiller=Konsten angaaende, nydnævnte Sørgespils sande Værd næsten ene undtagen, tilstaaer mig at være med Jndsenderen, saa meget glædede det mig at høre en menneskelig Røst opløfte sig midt imellem den megen umælende Critik, der, fra de ublu og uforsvarlige Optrin ved Sørgespillet Knud Lavard af, Med Drengefrækhed, stemme Drenged Gindsom Digteren Thaarup eengang udtrykte sig, paatog sig at angive Tonen i Skuespilhuset. Selv den ubetydeligste, ja den ubilligste offentlige Critiker altid bedre end ingen, og har i det mindste den Fordeel, at holde saadanne vaagne, der ellers i den dybe Dødstilhed staae høi Fare for at indslumre og gaae ilde i Søvne. Dog her er ikke Stedet videre at udføre dette Ønske, som jeg imidlertid vil have Dem, Hr. Udgiver, paa det bedste anbefalet. Maatte det ikke være forgiæves, og maatte især min Anmodning til den ubenævnte Recensent finde gunstig Bønhørelse, og formaae ham til at lægge kraftig Haand paa et Arbeid, hvis Værd og Vigtighed han selv har erkiændt, og som han i saa mangen Henseende har viist sig saa fuldelig voren, maaskee vilde da dette opmuntre mig til at giøre den følgende Sætning i samme Recension til Gienstand for et nyt Brev saafremt De i Deres Blad vil unde det Rum. Vejanius.
Nyeste Skilderie af Kiøbenhavn, 1809-08-29
Jnden- og udenlandske Efterretninger.
Nyeste Skilderie af Kiøbenhavn, 1809-08-29
Indenlandske Efterretninger. Cancellie=Patent, angaaende Auctionsgebyrfor opbragte Skibe og Skibsladninger, for Hertugdommerne Slesvig og Holsten. Det har allernaadigst behaget Hans Majestæt Kongen, i Henseende til Auctions gebyhr for opbragte Skibe og Skibsladninger, at resolvere følgende: Naar opbragte Skibe og Skibsladninger bortsælges ved offentlig Auction, skal Auctionsforretteren herefter for Auctionens Holdelse og øvrige dermed forbundne Forretninger, nyde 4 pro Cento af de solgte Tings virkelige Beløb, saafremt Salget er skeet imod contant Betaling, eller Auctionsforretteren ikke indkasserer og indestaaer for Auctionsbeløbet. Derimod skal han nyde 6 pro Cento, saafremt Salget er skeet paa Credit, saaledes at han indcasserer og indestaaer for Auctionsbeløbet. Desuden skulle de til Auctionens Holdelse nødvendige Udgifter erstattes Auctionsforretteren paa anordningsmæssig Maade, efter specificeret Regning. Forestaaende allerhøieste Bestemmelse bekjendtgjøres herved for alle Vedkommende, til vedbørlig Efterlevelse. Det Kongelige Slesvig Holsteenske Cancellie i Kjøbenhavn, d. 12 August 1809. Mösting. Eggers. Jansen. Jensen. Rothe. Hammerich. Spies. (L. S.)
Nyeste Skilderie af Kiøbenhavn, 1809-08-29
Formedelst den betydelige Udvidelse, som Defensionsanstalterne paa dette Sted, ved nye Batteriers Anlæg er bleven givet, maa det være en strax i Øine faldende Sag, at der ogsaa udfordres et større Antal af Mandskaber til sammes Betjening. - Forsaavidt dette i forekommende Tilfæld skal skee ved det her indrettede borgerlige Artilleriecorps, er Stiftet givet Anledning til at opfordre de af Borgerstandens Sønner, samt Haandværksklassens Personale, som henhøre til at indlemmes i bemeldte Corps, men ei endnu have anmeldt sig til Tjeneste ved samme, at fremstille sig i saa Henseende for Corpsets Chef, Hr. Auditeur Bentzon, som da foranstalter dem ansatte til Underviisning i hvad der, efter Hensigten og Bestemmelsen med bemeldte Corps, bør læres og forstaaes af enhver dets Medlem. - Øvrigheden haaber Redebonhed og Velvillie hos samtlige Vedkommende til at følge denne Opfordring, og stoler ellers paa, at ikke Anvendelse af Tvang vil blive nødvendig i et Tilfælde, hvor Pligt og fælles Sikkerhed forud tilsiger enhver at yde den Hjelp, han formaaer. Bergen, 15de Julii 1809. Bull.